kardosdrur/scandi-wiki huggingface dataset:
Frantz Howitz (journalist)

Frantz Howitz (født 18. januar 1952) er en dansk tv-journalist og -redaktør, som primært har beskæftiget sig med kulturområdet.

Karriere 
Howitz læste teatervidenskab og retorik på Københavns Universitet og blev i 1978 instruktørelev på Den Danske Filmskole. Sideløbende med studierne arbejdede han som statist, korist og scenetekniker på forskellige københavnske teater- og revyscener. Det blev dog aldrig til en karriere som udøvende kunstner.

Howitz' karriere som tv-journalist begyndte på Kanal 2 i 1985, og han arbejdede siden for både TV2 og Danmarks Radio, inden han i 2000 blev kulturredaktør på DK4.

Blandt de markante produktioner på DK4 kan nævnes serien Musikalsk talkshow, hvor en række musikere blev portrætteret i talkshowform med en vekslen mellem interview/samtale og fremførelse af egne numre. Howitz har stor interesse for arkæologi og dette har affødt en række programmer, bl.a. serien Arkæologien rundt, der besøger forskellige arkæologiske udgravninger rundt om i landet, og fra 2010 det årlige Danefæ top 10, hvor man i samarbejde med Nationalmuseet præsenterer en uofficiel oversigt over de bedste eksempler på danefæ fra det forgangne år. 

Han har også lavet et interview med dronning Margrethe 2. under titlen Majestæten og arkæologien. Samtale med en hobbyarkæolog fra 2005 (sendt 2006). I øvrigt anden gang, Howitz interviewede dronningen, da han tidligere for DR har interviewet hende i et program med titlen Mine aftner i det Det Kongelige Teater.

For dk4 har han desuden produceret flere programmer om historisk madlavning med arkæolog og madhistoriker Bi Skaarup. Ved hendes død i marts 2014 lagde dk4 en mindevideo indtalt af Howitz på YouTube, der gennemgår deres samarbejde.

Referencer 
 

Journalister fra Danmark
Redaktører fra Danmark
Ansatte i DR
Ansatte ved TV 2
Danskere i 1900-tallet
Danskere i 2000-tallet
Tv-værter fra Danmark
Filet

En filet er en kødudskæring eller et stykke benløst kød.

Blandt de hyppigst benyttede fileter er oksefilet, svinefilet, kyllingefilet og fiskefilet.

Referencer 

Kødudskæringer
Kvalifikation til EM i håndbold 2016 (mænd)

Kvalifikationen til EM i håndbold 2016 var en række kampe, der blev spillet, for at finde de femten landshold, der foruden værtsnationen , skal deltage i EM-slutrunden i 2016. De forsvarende mestre () deltog også i denne kvalifikationsturnering.

Kvalifikationen foregik i to faser. Første fase bestod af tre kvalifikationspuljer med tre hold i hver, hvor man mødte hver modstander ude og hjemme. De tre puljevindere gik videre til playoffrunden, hvor de tre lavest rangerede 4'ere fra kvalifikation til EM i 2014 indtrådte. Der spilledes i denne runde ude og hjemme mod samme modstander, hvorfra de tre vindere kvalificerede sig til 2. fase.

I anden fase blev de 28 kvalificerede landshold opdelt i syv grupper med fire hold i hver. Puljevinderne og toerne kvalificerede sig til slutrunden. Det samme gjorde én treer (). ,  og  vandt alle deres kampe i gruppespillet.

Første fase

Gruppespil 
Gruppespillet blev afviklet fra 31. oktober 2012 til 15. juni 2013.

Seedning

Gruppe 1

Gruppe 2

Gruppe 3

Playoff 
Playoff-kampene blev spillet 2. april og 4./5. april 2014. De tre vindere kvalificerede sig til anden fase.

Seedning 
Lodtrækningen til anden fase blev foretaget den 27. juni 2013, i Wien, Østrig. De tre dårligst rangerede hold ved kvalifikationen i 2014 var i lag 1, mens de tre gruppevindere fra fase 1 var i lag 2.

Kampe 

|}

Første kamp

Returkamp 

Schweiz vandt 65–58 samlet.

Finland vandt 62–61 samlet.

Bosnien-Hercegovinavandt 55–45 samlet.

Anden fase 
Der blev trukket lod til kvalifikationsturneringens anden fase fredag den 11. april 2014, hvor de 28 hold blev fordelt i syv grupper med fire hold i hver. Kampene spilles fra slutningen af oktober 2014 til juni 2015. Nr. 1 og 2 i hver gruppe, samt én treer kvalificerer sig til slutrunden.

Op til lodtrækningen var de 28 kvalificerede hold fordelt i følgende fire seedningslag med syv hold i hver:

Seedning

Gruppe 1

Gruppe 2

Gruppe 3

Gruppe 4

Gruppe 5

Gruppe 6

Gruppe 7

Referencer 

2016
Håndbold i 2012
Håndbold i 2013
Håndbold i 2014
Håndbold i 2015
Botswana ved sommer-PL 2008

Botswana deltog i de paralympiske sommerlege 2008 i Beijing. Blandt landets deltagere var Tshotlego Morama, som vandt guld i sprint under paralympiske sommerlege 2004 i Athen.

Eksterne henvisninger
Paralympiske sommerlege 2008- officiel hjemmeside 
Den internatoonale paralympiske komité

Referencer

Lande ved sommer-PL 2008
2008
Liste over kommissærer af Nunavut

Dette er en liste over Kommissærer i Nunavut, Canada, siden posten blev oprettet i 1999. Siden 12. maj 2010 har Edna Elias haft posten.

Historie 
Den første kommissær blev udpeget efter Nunavut blev udskilt fra Northwest Territories i 1999. Ligesom de andre territoriale kommissærer, bliver kommissæren udpeget af den canadiske regering som deres repræsentant i området.

Levende tidligere kommissærer 
Peter Irniq
Ann Meekitjuk Hanson
Nellie Kusugak

Embede 
Kommissær svarer til det samme som en guvernør i en canadisk provins, og er dermed ikke dronningens repræsentant i territoriet.

Referencer 

Nunavut
Lister over personer
Kitikmeot

Region Kitikmeot (, , inuktitut: Qitirmiut ᕿᑎᕐᒥᐅᑦ) er en administrativ region i Nunavut, Canada. Den omfatter de syd- og vestlige dele af øen Kitlineq (Victoria Island), de tilstødende dele af Boothia-halvøen, Qikiqtaq (King William Island) samt den sydlige del Prince of Wales Island. Regionshovedstaden er Cambridge Bay, der med sine 1.477 indbyggere er den største by i regionen. (kilde)

Før Nunavut hjemmestyre i 1999 var regionen en del af den større Region Kitikmeot i Northwest Territories.

Infrastruktur 
Adgang til territoriale hovedstad Iqaluit er både vanskeligt og dyrt, da der ingen direkte flyafgange er fra nogen steder i regionen. Det bysamfund i regionen, som ligger nærmest Iqaluit, er Kugaaruk, som ligger 1069 km i fugleflugt væk. En enkeltbillet kostede i oktober 2009 12.200 kr. ($ 2212), som indebærer en overnatning i byen Yellowknife, Northwest Territories, som ligger omkring 1310 km sydvest for Kugaaruk. Den samlede tur bliver derfor på i alt 3627 km.

Politik 
De to eneste byer, der stemte nej ved folkeafstemningen om opdeling af Northwest Territories i 1982, ligger i regionen. Det var Cambridge Bay og Kugluktuk.

Regionen har fire valgkredse.
 Akulliq, der dækker Kugaaruk og Repulse Bay i Region Kivalliq. Det er det eneste valgdistrikt i Nunavut, som krydser grænsen mellem to regioner. Nuværende valgte er John Ningark.
 Cambridge Bay, der dækker Bathurst Inlet, Cambridge Bay og Umingmaktok. Nuværende valgte er Keith Peterson.
 Kugluktuk, der dækker Kugluktuk. Nuværende valgte er Peter Taptuna.
 Nattilik, dækkende Gjoa Haven og Taloyoak. Nuværende valgte er Enuk Pauloosie.
På generalforsamlingen i Kitikmeot Inuit Association 2007, foreslog et bestyrelsesmedlem, Bob Lyall, at man dannede et politisk parti, Bloc Kitikmeot, der skulle stille op til det kommende parlamentsvalg i Nunavut, hvis mærkesag var et selvstændigt territorium omfattende regionen. Bob Lyall hævede sammen med sin bror, Charlie Lyall, og delegerede Martina og Connie Kapolak, at regeringen i Iqaluit udelukkende havde brugt pengene fra den føderale regering på infrastruktur projekter i området omkring Baffin Island. Partiet blev dog aldrig dannet, og Parlamentet i Nunavut fortsatte som et konsensusdemokrati.

Geografi 
 Befolkede områder
 Cambridge Bay (Iqaluktuuttiaq)
 Gjoa Haven
 Kugaaruk (Pelly Bay)
 Kugluktuk (Coppermine)
 Taloyoak (Spence Bay)

Referencer 

Region i Nunavut
W.G. Brown Building/Astro Hill Complex

W.G. Brown Building/Astro Hill Complex er et stort bygningskompleks i Iqaluit, Nunavut. Det er den største og med et etage antal på otte, er det blandt de højeste bygninger i hovedstaden. Bygningen huser både kommercielle, offentlige og private elementer. De kommercielle elementer omfatter 12.000 kvadratmeter butiksareal. Notable lejere er blandt andet CBC North, Frobisher Inn og Astro Theater.

Bygningen huser desuden flere offentlige servicefunktioner i Nunavut. Boligdelen af kendt som Creekside Village og indeholder 296 enheder. Nanurjuk Tower har seks etager, mens Tukturjuk Tower har otte etager. Bygningen er opført i 1976 og ejet af Nunastar.

Referencer 

Bygninger, konstruktioner og anlæg i Iqaluit
Qikiqtaaluk

Region Qikiqtaaluk (, , inuktitut: Qikiqtani ᕿᑭᖅᑖᓗᒃ) eller Baffin Region, er en administrativ region i Nunavut, Canada. Qikiqtaaluk er det traditionelle inuktitut navn for Baffin Island. Selvom Region Qikiqtaaluk er den mest anvendte betegnelse i officiel sammenhæng, benytter flere offentlige organisationer, såsom Canadas Statistik og Nunavut Turist, betegnelsen Baffin Region.

Attraktioner 
 Astro Hill Complex (Iqaluit)
 Nunatta Sunakkutaangit Museum (Iqaluit)
 Parlamentsbygningen i Nunavut (Iqaluit)
 Unikkaarvik Turist Center (Iqaluit)

Demografi 
Folketællingen i Canada 2006
 Indbyggertal: 15.765
- ændring (2001–2006): +9.7%
 Private boligere: 5.103
 Areal: 1.040.417,90 km²
-tæthed: 0,015 indb./km²

Referencer

Litteratur 
 Kavik, Lisi, g Miriam Fleming. Qikiqtamiut Cookbook. [Sanikiluaq, Nunavut]: Municipality of Sanikiluaq, 2002.

Eksterne henvisninger 
 Region Qikiqtaaluk - Oplev Nunavut  

Region i Nunavut
New Zealands flag

New Zealands flag er et Blue Ensign med fire røde femkantede stjerner med hvid kant til højre. Stjernerne danner stjernebilledet Sydkorset som også kan ses på det Australske flag.

Den 11. marts 2014, annoncerede premierminister John Key i en tale, at der afholdes folkeafstemning i forbindelse med næste parlamentsvalg, om vedtagelsen af et nyt flag. Ved afstemningen var der 56,6 procent stemmer for det nuværende flag og 43,2 procent for et alternativ, hvor Union Jack var erstattet med en sølvbregne, som indgår i nationalvåbenet.

Referencer 

Flag fra Oceanien
Flag
Australian Open 2014

Australian Open 2014 var en tennisturnering, der bliver spillet udendørs på hardcourt-underlag. Det var den 102. udgave af Australian Open og den første Grand Slam-turnering i 2014. Turneringen blev spillet på Melbourne Park i Melbourne, Australien fra 13. – 26. januar 2014.

Vindere

Udvalgte resultater 

Nedenfor er resultaterne i singlerækkerne anført fra ottendedelsfinalerne og frem, samt i doublerækkerne fra kvartfinalerne og fem. For komplette resultater henvises til de uddybende artikler om de respektive rækker.

Herresingle

Damesingle

Herredouble

Damedouble 

Damedoubletitlen blev vundet af de forsvarende mestre, Sara Errani og Roberta Vinci fra Italien, som i finalen besejrede russerne Jekaterina Makarova og Jelena Vesnina med 6–4, 3–6, 7–5. Italienerne var ellers bagud med 2–5 i afgørende sæt, men afsluttede altså kampen med at vinder de sidste fem partier. Det italienske par vandt dermed deres femte grand slam-titel i damedouble.

Mixed double

Kilder / eksterne henvisninger 
 Australian Open

Noter 

 
ATP World Tour 2014
WTA Tour 2014
Tyge Bendix

Tyge Zøylner Bendix (5. marts 1894 i København – 10. oktober 1962 i Rom) var en dansk maler.

Karriere 
Han var søn af grosserer William Bendix og Agnete Zøylner. Moderen Agnete Zøylner var af islandsk købmandsslægt, mens faderen var jødisk. Sammen med sin bror drev faderen det store landbrugsmaskinfirma Brdr. Bendix på Gammeltorv i København. Tyge og broderen Jørgen voksede op i museumsinspektørboligen ved Rosenborg Slot ud mod Østervold. De var på sommerophold i villa Hyllingebjerg ved Liseleje. Hans onkel var maleren Johan Rohde, og hjemmet var et kulturelt samlingspunkt for digtekunst, musik og malerkunst. 

Tyge Bendix blev student 1911, gik på Det tekniske Selskabs Skole 1911-13 og på Kunstakademiet under professor Peter Rostrup Bøyesen 1913-16. Han besøgte Italien 1913 (sammen med onklen Johan Rohde) og var på studierejser til Paris og Wien. Bendix var desuden skuespiller ved Dagmarteatret fra 1920 til 1924, men bosatte sig i Rom i 1925 og levede der til sin død.

Familie 
Han blev gift første gang 8. maj 1919 med skuespilleren Inge Møller (2. november 1898 i Mittweida, Tyskland - 14. december 1984 i Gentofte), datter af driftsbestyrer Adolf Møller og NN. Ægteskabet blev opløst. Anden gang ægtede han 31. oktober 1929 i København Lili Fanny Henriques (3. marts 1893 i København - 23. september 1987 i Hellerup), datter af vekselerer Otto Ruben Henriques og Elisa Bendix. 

Han er begravet på den protestantiske kirkegård i Rom. Datteren Pia blev gift med billedhuggeren Knud Nellemose, som har udført en marmorstele med portrætmedaillon i bronzeramme på Tyge Bendix' grav. Sønnen, vekselerer Helge Bendix blev gift med Lillian von Kauffmann, men senere skilt.

Værker 
 Forår i Clausholm Park (1916)
 Drømmen (udstillet 1917)
 Portræt af forfatteren Aage Dons (1957, Det Nationalhistoriske Museum på Frederiksborg Slot)

Kilder

Eksterne henvisninger 
 

Tyge
Personer fra København
Danskere i 1900-tallet
Malere fra Danmark
Teaterskuespillere fra Danmark
Arctic Bay

Arctic Bay  (, , inuktitut: Ikpiarjuk ᐃᒃᐱᐊᕐᔪᒃ, "lommen") er en kommune på det nordlige Baffin Island under Region Qikiqtaaluk, Nunavut, Canada, med 823 indbyggere (2011). Arctic Bay er beliggende i Eastern Time Zone, selvom denne ligger ganske tæt på en tidszonegrænse. Det dominerende sprog er inuktitut og engelsk. Ved Folketællingen i 2011 var befolkningen steget med 19,3% fra Folketællingen i 2006. Arctic Bay er fødestedet for den senere premierminister i Nunavut, Eva Aariak.

Historie 

Området har været beboet i næsten 5.000 år af Inuit-nomader, som migrede fra vest. I 1872 ankom et europæisk hvalfangst skib,"The Arctic", med kaptajn Willie Adams ombord. Dette skib gav området sit engelske navn.

Det inuktitutiske navn for Arctic Bay er Ikpiarjuk, som betyder "lommen" på dansk. Dette navn beskriver de høje fjelde, som omgiver bugten. Mod sydøst ligger et flad top, der er navngivet George V Mountain efter George 5. af Storbritannien. En kirke blev flyttet fra den nærliggende bygd Nanisivik i april 2007.

Infrastruktur 
Der er flere skemalagte flyafgange fra Arctic Bay Airport, der ligger 6,1 km sydøst for Arctic Bay by. Lufthavnen åbnede i 2010 efter lukningen af Nanisivik Airport. I øjeblikket er der flere flyafgange til lufthavnen med First Air fra Resolute og hovedstaden Iqaluit. Før åbningen af lufthavnen landede små fly på hovedgaden i byen, mens de større fly anvendte lufthavnen i Nanisivik.

Referencer 

Nunavut
Bugter i Canada
Bag duggede ruder 1981-2012

Bag duggede ruder 1981-2012 er et bokssæt fra den danske popgruppe tv·2, der udkom den 26. oktober 2012 på Universal Music. Albummet samler op på tv·2's 30 år lange karriere, fra 1981 til 2011. Sættet består af 21 CD'er i remasteret kvalitet, samt en live DVD med jubilæumskoncerten fra Sheperds Bush Empire i London, der blev optaget den 11. november 2011. CD'erne tæller tv·2's sytten studiealbum, The Beautifuls-albummet Om sommeren er alting anderledes (1983), livealbummet Manden der ønskede sig en havudsigt (1999), samt to remix-album med ikke tidligere udgivet materiale. Boksættet blev tildelt en guldplade af IFPI d. 28-01-2013 svarende til et salg på 10.000 enheder.

Spor

80'erne

90'eren

00'erne

Extra

Anmeldelser 
B.T. skrev: "Men efter et par dage i selskab med dette musikalske overflødighedshorn er det vældet af ukendte og glemte sange, der virkelig har bragt nyt liv og næsten euforisk glæde til undertegnedes stuer og bil-højtalere".

Hitlister og certificeringer

Ugentlige hitlister

Årslister

Certificeringer

Kilder

Eksterne henvisninger 
 

Album fra 2012
Tv·2-album
Natura 2000-område nr. 57 Silkeborgskovene

Natura 2000-område nr. 57 Silkeborgskovene er et EU-habitatområde (H181), der har et areal på i alt 1.455 hektar, hvoraf størstedelen (1.409 ha) er statsejet.

Området er en del af det skovdominerede søhøjland syd og øst for Silkeborg, og er et kuperet landskab formet af store erosionsdale, hvor der nu er søer og som gennemløbes og afvandes af Gudenåen. Silkeborgskovene er (hvis man medregner de store plantager mod syd) en del af Danmarks største sammenhængende skovområde og er naturligt delt i de fire store statsskove Nordskov, Vesterskov, Østerskov og Sønderskov, men omfatter også dele af Lysbro Skov og Rustrup Skov.

Søerne udgør ca. 1/6 af habitatområdets areal, bl.a. Borresø, Thorsø, Almindsø, Ørnsø og den op til 12 m dybe Slåensø. I nordenden af Østerskoven ligger tre rene, brunvandede søer, Uglsø, Mørksø og Avnsø, omgivet af artsrig mosenatur. Både skov- og søområderne har stor rekreativ værdi og benyttes til både sejlads og skovture. Vest for Versterskov ligger moseområdet Tranevig, og mod syd i dalen der adskiller Vesterskoven fra Rustrup Skov ligger engene Jenskær med en lille opstemmet sø. I Nordskoven i den østlige del af området ligger Hårup Sande, hvor flyvesand har dannet lave klitter i tidligere tiders sandflugt. Her grænser habitatområdet op til den udgravede Schousbyes Sø.

Af det samlede areal på 1355 hektar er de godt 314 ha (22%) omfattet af naturbeskyttelseslovens § 3:
 12,2 km vandløb
 254 ha sø og vandhuller
 48 ha mose
 4 ha hede
 8 ha fersk eng

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.
Natura 2000-området ligger i Silkeborg Kommune, og naturplanen koordineres med vandplanen 1.5 Randers Fjord.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen
 Basisanalysen 2016-21
 EF-habitatområde H181 Silkeborgskovene  på wikisilkeborg.dk

Natura 2000-planer
Lokaliteter i Silkeborg Kommune
EU-habitatområder i Danmark
Enteleki

Enteleki (fra græsk ἐντελέχεια "virksomhed", "fuldstændiggørelse") er begreb Aristoteles udviklede i sit værk Metafysikken, der angiver en virkeliggørelse af noget, som tidligere kun var en potentiel mulighed. Enteleki kan henvise til en form for teleologiske faktor, som bevirker, at et organisk væsen vil udvikle sig i overensstemmelse med sin egenart.

Begrebet anvendtes først af Aristoteles som betegnelse for den fuldkomne virkelighed, den fulde aktualitet, som formen bevirker, i modsætning til stoffet som blot potentialitet; det er udtryk for det virkelig værende i alt og målet, hvorefter der stræbes. Begrebet blev ligeledes anvendt af skolastikerne og anvendtes senere også af Leibniz, der betegner sine monader som enteleki, fordi de er principperne for det virkelig værende. Endelig har Hans Driesch anvendt begrebet i forbindelse med sin forskning.

Aristoteles 

Hos Aristoteles er sjælen "den første enteleki hos en organisk krop". Det skal forstås således, at i en organisk krop vil alle dennes dele tjene et formål, og enteleki hos en sådan krop er det i kroppen indeværende formål. Aristoteles mente således, at af alle de mulige former, en krop kunne tænkes at rumme, er sjælen den første eller højeste - den, til hvilken alle andre former forholde sig tjenende. Ved denne definition har Aristoteles så nært forbundet krop og sjæl, at sjæl uden krop ikke lader sig tænke, hvorved således al individuel udødelighed umuliggøres.

Litteratur 
 Jørgen Jørgensen: "Hans Driesch" (i: Jørgen Jørgensen: Store tænkere; København 1952; s. 314-327)

Eksterne henvisninger 

 Salmonsens Konversationsleksikon, 2. udgave, bind VII, s. 340; opslag: Enteleki 
 S.G. Youngert: Filosofiens historia efter Pontus Wikners kollegium; Rock Island 1896

Noter 

Metafysik
Dikotomier
Udspring under sommer-OL 2008

Udspring ved sommer-OL 2008. Udspring står på det olympiske program for 24. gang ved OL 2008 i Beijing. Det skal konkurreres om åtte olympiske titler, fire for herrer og fire for damer, i perioden 10. til 23. august

Medaljer 

</div>

Mænd

Kvinder

Program 
Alle tider er lokal tid (UTC+8)

Sommer-OL 2008
Cambridge Bay

Cambridge Bay (, inuktitut: Iqaluktuttiaq ᐃᖃᓗᒃᑑᑦᑎᐊᖅ) er en kommune med 1.477 indbyggere (2006) og regionshovedstad i Region Kitikmeot, Nunavut, Canada. Byen har 1.147 indbyggere (2006). Byen er opkaldt efter Prins Adolphus, hertug af Cambridge på engelsk, mens den på inuktitutisk hedder Iqaluktuttiaq, der betyder "godt område for fiskeri". Byen ligger på Kitlineq (Victoria Island).

Referencer

Eksterne henvisninger 

Byer i Nunavut
Boksning under sommer-OL 2008 – Let-fluevægt

Dette er resultaterne fra Let fluevægt-klassen i boksning under sommer-OL 2008. Konkurrencen er den letteste klasse som der blev konkurreret i under legene, og klassen er for de boksere som vejer mindre end 48 kg.

29 boksere var kvalificeret til konkurrencen efter Verdensmesterskabet i boksning 2007, og ni andre kvalificeringsturneringer.

Medaljer

Kalender 
Alle klokkeslæt er China Standard Time (UTC+8)

Finaler

Første del

Anden del 

Let-fluevægt
Boksning under sommer-OL 2008 – Super sværvægt

Dette er resultaterne fra super sværvægt-klassen i boksning under sommer-OL 2008. Konkurrencen er den tungeste klasse, som der blev konkurreret i under legene, og klassen er for de boksere som vejer over 91 kilo. Der blev ikke bokset nogen bronzefinale, så der blev uddelt to bronzemedaljer.

16 boksere var kvalificeret til konkurrencen efter Verdensmesterskabet i boksning 2007, og ni andre kvalificeringsturneringer.

Medaljer 
<div style="float:left; text-align:left; padding-right:15px;">

Kalender 
Alle tidspunkt er China Standard Time (UTC+8)

Draw

Finaler

Første del

Anden del

Eksterne henvisninger 
 AIBA 
 Resultater

Super sværvægt
USA ved sommer-OL 1908

USA ved sommer-OL 1908. USA blev næst bedste nation bag arrangørlandet Storbritannien under de olympiske lege 1908 i London med 23 guld-, fjorten sølv- og fjorten bronzemedaljer.

Medaljer

Medaljevinderne 

Lande ved sommer-OL 1908
1908
Coping

Coping er når et menneske forsøger at tildække, formindske eller beherske en psykisk konflikt. Ordet kommet fra engelsk og betyder at "klare sig" eller at "overkomme". Der findes mange forskellige måder at cope på, og det er forskelligt fra menneske til menneske hvad, der virker bedst. Nogle mennesker selvskader og overdøver dermed den psykiske smerte med den fysiske smerte og abstraherer derved konflikten. Det er dog ofte anset som en dårlig metode, da det kan føre til selvmordsadfærd. Andre udbredte metoder er humor, benægtelse, distraktion og meditation.

Psykologi
Det vi sku' miste

Det vi sku' miste er det andet studiealbum fra den danske sanger Shaka Loveless. Det udkom den 3. februar 2014 på Universal Music. Albummet er produceret af Fridolin Nordsø, Shaka Loveless, og Fresh-I, sidstnævnte der også producerede sangerens selvbetitlede debutalbum. "Dengang du græd" blev udgivet som albummets første single den 23. august 2013, og blev valgt til P3s Uundgåelige. Singlen handler om at komme videre efter et brud. Den har modtaget platin for 1,8 millioner streams. Den 13. januar 2014 udkom anden single "2 mod verden", der handler om ulykkelig kærlighed. Singlen har modtaget platin for streaming. "2 mod verden" var den mest spillede sang på P3 og P4 i 2014.

Albummet handler ligesom debutalbummet om forgængelighed, og er en del af sangene handler om Shaka Loveless' brud med sin kæreste: "Samtidig handler den også om at komme videre og at acceptere, at alt er illusorisk og med tiden vil forsvinde. Det gælder både for de materielle ting, men også for de relationer vi har. Erkendelsen kan virke hård, men til gengæld er der også en frihed i at vide, at nuet forsvinder, og man derfor bliver nødt til at turde være i det. Det vi sku' miste modtog positive anmeldelser ved udgivelsen.

Spor

Hitlister

Ugentlige hitlister

Årslister

Kilder 

Album fra 2014
Shaka Loveless-album